**Nopți fără tine**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- E noapte, rece și pustiu,

Se leagănă speranțe-n vânt,

Mă doare umbra ta, nu știu

De ce se-ascunde-ntr-un cuvânt.

Am două lacrimi pe obraz

Și curg domol printre tăceri,

S-au adunat multe-n pervaz

De la-nceputu-acestei seri.

Nu sunt pe drum trăsuri nici morți

Nu rătăcesc scuipând pe cruci,

Se-aprind doar lumânări la porți

Și vântul suflă prin uluci.

- E-un anotimp înşelător,

Se joacă vântul prin grădini,

Capricios, multicolor,

Când dorul prinde rădăcini,

Iar nopţile s-au comprimat

Şi aerul miroase-a ploi,

A verde-crud întârziat,

A visu-n care amândoi

Ne-am rătăcit intuitiv

Să ne-ntâlnim pe-alei, în burg,

Să împletim definitiv

Melancolie şi amurg.

Ioan Grigoraș Liliana Trif